Táncélet - A Voyager 3 hamarosan startol
A Voyager 3 hamarosan startol
Kilövés: 2014. november 21-22. 19:00 óra Jurányi Inkubátorház
Voyager 3, egy mission, ami possible. Gergő bolygója szélén ül, lába a világűrbe lóg. Tengelye kiegyenesedett, már nincsenek benne évszakok. Ma különösen enyhe a gravitáció és erős a szél. A Voyager 3 bármikor megérkezhet, az emberiség üzenetével a fedélzetén. Az aranychipen minden rajta van, ami fontos: kultúránk megkövesedett lábnyomai. De aki megtalálja, nem biztos, hogy beszéli ezt a nyelvet. Neked mekkora a szökési sebességed? Csak ezen múlik, hogy velünk repülhess.
Titkos felvételek a NASA-tól, a Voyager 3 legénysége a kilövésre készül: http://youtu.be/dk5mkrS6xDM
A Voyager 3 legénysége Bánki Gergely, Czakó Máté, Gergely Katalin, Gőz István, Stork Natasa, Szász Dániel, Valcz Péter, a Tünet Együttes első alkalommal dolgozik együtt Závada Péter költővel, aki dramaturgként vesz részt az aranychip szövegének összeállításában.
A NASA Voyager Team kutatócsoportja és az ENSZ Világűr Hivatala felhívást intéz a Föld országaihoz, a hamarosan felfedezőútra induló Voyager 3 aranychipjére várnak üzeneteket a Föld polgáraitól. Ezek összegyűjtésével a Tünet Együttest bízták meg.
Videó: http://youtu.be/wRCHFVY4pN0
Az eddigi üzenetek megtekinthetőek a Voyager 3 YouTube csatornáján http://youtube.com/voyager3project és Facebook oldalán http://facebook.com/voyager3project
Többek között Fodor Tamás http://youtu.be/wvToOUxsCzo és Orlai Tibor http://youtu.be/3S7NYuNXclQ is üzent az űrbe.
Előadók és alkotótársak: Bánki Gergely, Czakó Máté, Gergely Katalin, Gőz István, Stork Natasa, Szász Dániel, Valcz Péter
Támogatók: Jurányi Produkciós Közösségi Inkubátorház, Emberi Erőforrások Minisztériuma